cyanic-selkie/wikianc huggingface dataset:
Istoria de Er
En 1922, pos la Gera Eres de Autonomia e la Trata Engles-Eres, la plu de Er ia separa de Rena Unida e ia deveni la Stato Libre Eres cual, pos la constitui de 1937, ia comensa nomi se Er. La ses contias de la norde-este, conoseda como Er Norde, ia resta con la Rena Unida. La Gera Interna Eres ia segue pos la Gera de Autonomia. La istoria de Eres Norde ia es dominada par disputas setal nonperiodal entre nasionalistes eres (xef catolica) e unidistes (xef protestante). Esta disputa ia deveni la Turbas en la tarda de la desenio de 1960, asta cuando on ia ateni la pas con la Acorda de Belfast a tredes anios a pos.
Pennsylvania
Istoria
Pennsylvania ia es un de la 13 colonias cual batalia Britan en la Revolui american. La Declara de autonomia de la Statos Unida ia es suscriveda en Philadelphia. Pennsylvania ia es la stato du cual junta se a la Statos Unida, e Philadelphia ia es la capital ante Washington, DC. Benjamin Franklin, un person multe importante en la revolui, ia es un primor en Philadelphia.
Plu tarda, Pennsylvania ia deveni un sentro importante de industria. Petrolio ia es descovreda en Titusville en la sentenio 19. Esta ia es la comensa de la industria de petrolio en la Statos Unida. Ance, depones grande de carbon ia es descovreda en la area de Pittsburgh, cual ia causa lo deveni un site industrial major.
Industria ia comensa parti Pennsylvania tarda en la sentenio 20 car la plu de industria pesosa ia es moveda a otra nasiones. Esta ia causa la cuantia de la popla diminui seria, e multe sites e vilas ia deveni povre.
Jeografia
La plu de Pennsylvania es un parte de la cadena de montanias, la Apalatxias, spesial la areas sude-sentral e norde-este. La resta de la stato es plen de colinas, con multe vales cual es creada par la rios. La rios Monongahela, Allegheny, e Ohio es en la ueste de la stato, la Susquehanna en la parte sentral, e la Delaware en la este. Sola a partes norde-ueste e sude-este, do la stato toca la lago Erie e la mar Atlantica, es basa e plana.
Pennsylvania es numero 33 en grandia en la Statos Unida, con un area de 44,817 miles cuadrida. La punto la plu alta es Monte Davis, a 3213 pedes supra la nivel de mar. La punto la plu basa es la rio Delaware, cual es a la nivel de mar.
Demografia
Pennsylvania es numero 6 en cuantia de popla en la Statos Unida. En 2000, la cuantia ia es 12 281 054.
Plu ca dui de la popla abita en la areas de Pittsburgh e Philadelphia. Poca persones abita en la parte norde-sentral.
Scolas
Pennsylvania ave multe universias. La plu grandes es la Pennsylvania State University, la University of Pittsburgh, la University of Pennsylvania, Temple University, e Carnegie-Mellon University. Ance, Pennsylvania ave un grupo de 14 universias cual es governada par la stato. Los es locada en Bloomsburg, California, Cheyney, Clarion, East Stroudsburg, Edinboro, Indiana, Kutztown, Lock Haven, Mansfield, Millersville, Shippensburg, Slippery Rock, e West Chester. Esta 14 scolas composa un de sistemes la plu grande de universias en la nasion. Plu, Pennsylvania ave un de grupo la plu famosa de universias privata, como Bucknell, Bryn Mawr, Franklin e Marshall, e multe otras.
Renas e dinastias de Egipte (lista)
Istoria de Egipte moderna
Arminio
Arminio (deutx Hermann 18/17 aec - 19 ec) ia es un xef de la tribu germanica de la ceruscos e un ofisior militar pasada de la militar roman. Un teninte aidante de la jeneral Publio Quinctilio Varo, Arminio ia usa sua conose de la taticas roman per gida un aliada de tribus germanica a un vinse desidente contra tre armadas roman e sua aidantes en la batalia de la Foresta de Teutoburg en la 9 ec.
En la uni de Deutxland en la sentenio 19, Arminio ia es onorada par la nasionalistes como simbol de la unia de libria deutx, e ia es selebrada como eroe nasional en sua nom deutx Hermann. Seguente la Gera Mundal Du, an tal, la scolas ia evita la tema car lo ia es asosiada con la nasionalisme militar de la Reich Tre, e multe deutx moderna no conose Armino. La aniversario du mil de la batalia ia no es onorada par la governa deutx.
Doda (singer)
Dorota Rabczewska ci ia nase Polsca, es un cantor de musica pop, un scrivor de colonas, e un ativiste per diretos umana.
Cultur mousterian
La cultur mousterian es un cultur definada par sua tecnolojia de utiles litica de petra focosa asosiada xef con la umanas moderna la plu temprana en Africa norde e Asia sude-ueste, e con la umanas neandertal en Europa. Lo defini la parte tarde de la eda paleolitica, de sirca 160 mil a 40 mil aec. Si on incui sua presedente, nomida la cultur levallois o levallois-mousterian, la estende deveni tan temprana omo 300 mil o 200 mil aec.
La cultur ia es nomida pos la loca tipal a Le Moustier, composada de tre refujas de roca supraponeda sur lunlotra, en la rejion de la Dordogne de Frans. Utiles simil ia es trovada tra tota Europa nonglasida e ance en Asia sude-ueste e Africa norde. Axas de mano, raspadores, e puntos composa la industria. A veses, un tecnica levallois o otra tecnica de cor preparada ia es usada en fabrica la flocos de petra focosa.
La cultur mousterian es la produida de la neandertales. Alga colies de la Pech de lAze inclui puntos spesial peti preparada con la tecnica levallois, cual causa ce alga rexercores ia sujeste ce esta flocos usa la vantaje de la fortia plu grande de la neandertales.
En Africa norde e Asia sude-ueste, utiles mousterian ia es produida par umanas moderna. En la Levante, per esemplo, colies produida par la neandertales no es distinguable de los fabricada la umanas moderna de la tipo Qafzeh. La tenicas mousterian en Africa norda es estimada tan vea como 315 mil anios.
R. Austin Freeman
Dr Richard Austin Freeman (11 april 1862 – 28 setembre 1943) ia es un scrivor brites de naras de detetor. La plu de sua naras releva la carater de Dr Thorndyke, un investigor forense. Multe naras de Dr Thorndyke inclui puntos de sabe siensal. Esta puntos es frequente arcana, ma autentica. Freeman ia usa sua esperia como un sirurjiste colonial per ajunta realisme a sua novelas.
Arjentina
La Republica Arjentina (La República Argentina) es un republica federal en America Sude, con 23 provinses e un site autonom.
Arte dejenerada
Arte dejenerada (deutx: Entartete Kunst) ia es un terma adotada per la nazis en Deutxland per descrive la arte moderna. Tal arte ia es proibida per es antideutx, iudi o comuniste en natur, e aceles identifiada como artistes dejenerada ia es punida. Estas ia inclui es refusada per es profesor, es proibida per esibi o per vende e, en alga casos, produi sua obras.
Arte Dejenerada ia es a titulo de un esibi, fada par la nazis en München en 1937. Lo ia es composada de obras de arte moderniste pendeda de forma caososa e acompaniada de un eticetas de testo burlante se de la obra. Desiniada per flami la opina publica contra la modernisme, la esibi ia viaja a diversa sites de Deutxland e Osteraic.
En cuando stilos moderna de arte ia es proibida, la nazis ia promove depintas e scultas cual ia es tradisional en la modo e cual ia loda la valuas de "sangue e solo" de puria razal, militarisme e obedi. Restrinjes simil ia es poneda a musica, cual ia debe es tonal e sin influes de jaz; la musica desaprobada ia es nomida musica dejenerada. Filmas e obras dramal ance ia es sensurada.
R. Austin Freeman
La nara inversada
Hispania
Hispania ia es la nom roman de la penisola iberian. Su la Republica, Hispania ia es divideda en du provinses: Hispania Citerior e Hispania Ulterior.
R. Austin Freeman
Freeman es reconoseda per inventa la nara de detetor inversada. En esta forma, la identia de la criminor es conoseda a la comensa de la nara. De alora, la nara foca a la detetor e sua atenta solve la caso. Esta forma inovosa ia apare prima con la publici de la nara Oscar Brodski en Pearson’s Magazine en novembre 1910. En sua esajo The Art of the Detective Story (La arte de la nara de detetor), Freeman ia scrive ce en la nara inversada “La lejor ia vide ja la fa criminal, ia conose tota sur la criminor, e ia posese tota la fatos. Lo ta pare ce on ave no cosa plu per dise, ma me ia calcula ce la lejor ta es tan ocupada con la crimin ce el ta fali persepi la indicas… La parte du, cual descrive la investiga de la crimin, pare como material nova a la plu de la lejores.”
Iqaluit
Iqaluit (inuit: ᐃᖃᓗᐃᑦ; engles: Iqaluit, sinifia "la pexes") es la capital de Nunavut.
Artes bela
Cualias de arciteta de artes bela inclui...
Arte
En sua sinifia la plu larga, arte refere a multe tipos de atas umana creosa, no incluinte atas direta relatada a survive e reprodui. On pote dise ce arte es no plu ca un terma jeneral per la impulsa creosa umana.
Entre tota maneras de arte, la terma arte es la plu asosiada con la artes vidable, como la depinta, la sculta e la arciteta. Ma ance multe otra ativias, como la musica e la sinema, es tratada como arte.
Arjentina
La cuantia de abitores, en la anio 2007, ia es sirca 40 301 927 persones.
Arte
Artistes, volente o no, senti la influes de otra artistes. Un parte de la evolui de arte es composada de rexerca de maneras de espresa ideas per medias e simbolismes plu o min consetal.
Arjentina
La site capital es la Site Autonom de Buenos Aires (Ciudad Autonoma de Buenos Aires, o "CABA").
La lingua major e ofisial es espaniol.
Istoria
La nom Arjentina veni de la latina argentum (arjento) car la concistores espaniol ia crede ce la loca ia ave arjento.
La indicas plu vea de abitores en Arjentina es en Patagonia (Piedra Museo, Santa Cruz), e los ave plu ca 13 000 anios. En 1480 la Impero Inca ia concista Arjentina norde-ueste, cual ia deveni parte de sua impero. En la area norde-este, la guaranis ia developa un cultur basida en manioca e patata dulse.
Arjentina ia declara sua nondepende de Espania en 1816, e ia ateni lo en 1818. Lo ia crese multe pos la aveni de la migrores european. En la desenio de 1920, lo ia es la pais sete la plu rica en la mundo, ma lo ia comensa declina a pos. En la desenio de 1940, seguente la "desenio malfamosa" do la politica de la pais ia no es stable, Juan Peron ia ariva a la governa. Peron ia es un de la persones la plu importante en la istoria de la pais e multe politicistes oji nomi se "peroniste". El ia es espulsada de la potia en 1955 e ia resta sua ultima anios en esclui, reveninte en la desenio 1970 a la governa.
Industria
La industria ia es en 2012 la campo la plu grande en la economia de Arjentina, forminte 20,3% de la produi interna bruta. Bon integrada en la cultiva local, un dui de la esportas industrial ave un orijina campanial.
Sportes
En 2013 Lionel Messi (FC Barcelona) ia gania Le Ballon d'Or (La Bal de Oro) de futbal a la ves cuatro.
Rugby: Arjentina ave la ecipa la plu forte de la Americas.
Clube: la plu forte es Las Águilas de Buenos Aires.
Leteratur
La scrivor la plu famosa es Jorge Luis Borges (1899-86). El es la autor de la "Historia universal de la infamia" e multe otras.
Hispania
Etimolojia
La nom de Espania veni de Hispania, nom con cual la romanes ia nomina tota la penisola Iberian, nom alternativa a Iberia, preferada par la elinicas.
Jeografia
Pos vinse la punicas en la penisola, la romanes ia ajunta a sua dominas la teritorios alora su sua control militar, cual ia inclui tota la costa mediteranean de Ampuerias a Cartago Nova e cuase tota Andalusia de oji. Tal teritorio ia es divideda en du provinses separada par un frontera cual ia vade de la ueste de Cartago Nova a la norde. Un provinse ia es nomida Ulterior (la plu distante de Roma) e la otra, Citerior (la plu prosima). La area de esta provinses ia cambia cuando Roma ia concista plu teritorios.
Tirania Nasional
La Tirania Nasional (portuges: Ditadura Nacional) ia es la nom de la governa portuges inisiada par la eleje de la presidente Óscar Carmona en 1928 cual ia dura asta la adota de un constitui nova en 1933, cuando la governa ia cambia sua nom a Stato Nova (Estado Novo). La Tirania Nasional e la Stato Nova ia formi la periodo istorial de la Republica Portuges Du.
Istoria de Deutxland
La conseta de Deutxland como un area distinguida en Europa sentral pote es trasada a la comandor roman Gaius Julius Caesar, ci ia refere a la area este nonconcistada de la rio Rhine como Germania, distinguinte lo de la Galia cual el ia concista. La vinse de la tribus germanica en la batalia de la foresta de Teoburgo (anio 9) ia preveni la ajunta par la Impero Roman. Seguente la cade de la Impero Roman, la francos ia concista la otra tribus germanica. Cuando la Impero Franco ia es divideda entre la eritores de Carlo la grande en 843, la parte este ia deveni Frans Este. En 962, Otto 1 ia deveni la imperor prima de la Santa Impero Roman, la stato deutx medieval.
En la alta eda medieval, la duxes rejional, prinses e bispos ia gania potia a la custa de la imperores. Martin Luter ia gida la Reformi protestantiste contra la Eglesa Catolica de pos 1517, cuando la statos norde ia deveni protestante, contra ce la statos sude ia resta catolica. La du partes de la Santa Impero Roman ia scaramuxa en la Gera de Tresdes Anios (1618–1648), cual ia es desastrosa per la dudes milion siviles ci ia vive en ambos statos. La Gera de Tredes Anios ia trae un destrui grande a Deutxland: plu ca un cuatri de la popla e un dui de la popla mas en la statos deutx ia es matada per la gera desastrosa. 1648 ia marca la fini de la Santa Impero Roman e la comensa de la sistem moderna de nasiones-statos, con Deutxland divideda en multe statos nondependente, como Prusen, Bavaria e Saxonia.
Pos la Revolui Franses e la Geras Napoleonal (1803–1815), la feudalisme ia fini e libralisme e nasionalisme ia scaramuxa con reata. La Revolui de Marto de 1848 ia fali. La Revolui Industrial ia moderni la economia deutx, gidante un crese rapida en la sites e la emerji de la move sosialiste en Deutxland. Prusen, con sua capital Berlin, ia crese en potia. La universias deutx ia deveni sentros eselente de siensa e siensas umana, e la musica e la artes ia flori. La Uni de Deutxland ia es atenida en 1871, realinte la Kleindeutsche Lösung (solve de Deutxland peti, sin Osteraic), o Großdeutsche Lösung la solve de Deutxland grande (Deutxland con Osteraic); la prima ia domina. La Reichstag nova, un parlamento elejeda, ia ave un rol limitada en la governa imperal. Deutxland ia uni a otra potias en la estende colonial en Africa e la Pasifica.
Deutxland ia es un potia dominante en la continente. En 1900, sua economia industrial estendente rapida ia suprapasa Britan, permetente un corsa marinal e un politica esterna atacosa. Deutxland ia gida la Potias Sentral en la Gera Mundal Un (1914–1918) contra Frans, Britan, Rusia e, de 1917, Statos Unida. Vinseda e ocupada partal, Deutxland ia es forsada a paia compensas de gera par la Trata de Versailles, e sua colonias e areas en Polsca e Alsace-Lorraine ia es prendeda. La Revolui Deutx de 1918–19 ia suverti la imperor e la res e prinses, gidante a la fundi de la Republica de Weimar, un democratia parlamental nonstable.
Beowulf
Fondo istorial
La poesia trata de lejendas, ia es composada per diverti, e ia no separa avenis istorial e fantasial, como la ataca de la re Higelac a Frisia. An si Beowulf no es refereda en otra manoscrito anglosason, la eruditas acorda ce otra carateres de Beowulf apare en fontes scandinavian. Esta no sola conserna persones (pd Healfdene, Hroðgar, Halga, Hroðulf, Eadgils e Ohthere), ma ance clanes (pd Scyldings, Scylfings e Wulfings) e alga avenis (pd la batalia sur la Glasa de la Lago Vänern). La dati de la avenis en la poesia ia es confirmada par escavas arceolojial de la colinetas indicada par Snorri Sturluson e par la tradision svensce como la tombas de Ohthere (datida s 530) e sua fio Eadgils (datida s 575) en Uppland, Sveria.
Istoria de Deutxland
Su la ocupa par la alias, la teritorios deutx ia es divideda e desnazida, e la Gera Fria ia causa la divide de la pais a Deutxland Ueste democrata e Deutxland Este comuniste. Miliones de deutxes etnical ia fuji de areas comuniste a Deutxland ueste, cual ia esperia un crese rapida de economia, deveninte la economia dominante en Europa ueste. La amia franses-deutx ia deveni la funda de la integra political de Europa ueste en la Uni European. En 1989 la mur de Berlin ia cade, la Uni soviet ia colasa, e Deutxland este ia es reunida con Deutxland ueste en 1990. En 1998–1999, Deutxland ia es un de la paises cual ia fundi la eurozona.
Migra e concista
[[Image:Germanic tribes (750BC-1AD).png|right|200px|thumb|La crese de la tribus germanica 750 BC – AD 1 (seguente Penguin Atlas of World History 1988):
]]
On crede ce la etnojenese de la tribus germanica ia aveni en la eda de bronze nordica o en la eda de fero preroman. De sua casas en la sude de Scandinavia e norde de Deutxland, la tribus ia comensa estende a sude, este e ueste en la sentenio 1 aec, contatante la tribus celta de Galia, como ance cultures irani, baltica e slavica en Europa sentro e este.
Arte Nova
Arte Nova (o "Art nouveau") es un stilo de arte e arciteta popular entre 1890 a 1905. La stilo es ance nomida Jugendstil (stilo de jovenes) en deutx (de la jornal Jugend, cual ia promove la stil), e Stile Liberty en italian, de la boteca de departes Liberty & Co. en London.
Arte Nova ia es un reata a la arte de la academia de la sentenio de 1800. Lo es multe "natural" – spesial con motifes floral – con formas stilida, fluente e curvida. Lo es ance un filosofia de arte cual dise ce un artiste debe ave arte como un parte de sua vive comun par aplica lo a tota cosas, como arciteta, mobilas, utiles, etc, e no sola depintas e scultas.
La stilo ia es forte influeda par la artiste txesce Alfons Mucha, cuando Mucha ia produi un litografi cual ia apare a 1 janero 1895 en la stradas de Paris como un anunsia per la presenta teatral Gismonda par Victorien Sardou, con la ator famosa Sarah Bernhardt.
Libro de Daniel
Daniel es un libro de la Biblia cual parteni a la Atesta Vea.
Mondlango
Mondlango es un proposa per un lingua aidante internasional.
"La tero esan un biga vilajo, ay ciu humo esan jia vilajano."
Benito Mussolini
Benito Amilcare Andrea Mussolini (Dovia di Predappio, 29 julio 1883 – Giulino di Mezzegra, 28 april 1945) ia es un politiciste, jornaliste e tirano italian.
Vive temprana
Prima, el ia es sosialiste, ma cuando el ia vole ce Italia ta luta en la Gera Mundal Un, el ia es espulsada de la partito sosialiste. El ia "inventa" un ideolojia nova, faxisme, basida en nasionalisme e sosialisme.
Faxisme italian
La forma de faxisme de Mussolini, la "faxisme italian", ia es diferente de la nazisme de Hitler. An si el ia crede en la superioria de la italianes, el ia no crede en razas.
Mussolini ia vole ce Italia deveni la Impero Roman nova. En 1923, el ia ataca la isola de Corfu, e en 1924, el ia ocupa la site-stato de Fiume. En 1935, el ia ataca Abisinia (oji Itiopia). Sua fortias ia ocupa lo en 1936. Italia ia es espulsada de la Alia de Nasiones par causa de esta ataca. En 1936, Mussonili ia alia con Hitler e, en 1939, el ia ocupa Xciperia.
Fali e mori
thumb|left| en 1940, el ia envia Italia a la Gera Mundal Du junta a la Ase. Mussolini ia ataca Elas, ma el ia no pote concista lo. En la 1943, la Alias ia ariva a Italia sude. La faxistes e la re Vittorio Emmanuele 33 ia despone Mussolini e ia prisoni el ma la deutxes ia libri el, fante el gidor de la Republica Sosial Italian, un stato pupetin en Italia sentral. Cuando la gera ia fini, Mussolini ia atenta fuji a Suiz ma ia es caturada e fusilida junta a sua concubina, Clara Petacci. A pos, los ia es pendeda inversada en Mezzegra, sirca la frontera entre Italia e Suiz.
Asende a potia
En 1922, el ia oteni la potia con sua grupo de omes, la "Camisas Negra", ci ia marxa a Roma e menasa con suverti la governa. La re Vittorio Emmanuele 3 ia dona lo a es, permetente a el forma governa, e ia fa de el la Ministro Xef. En la sinco anios seguente, el ia gania potia e en 1927 el ia crea la OVRA, sua polisia secreta. Sola la re e la Partito Faxiste ta pote defia sua potia.
Lordose
Lordose (de elinica lordos, "curvida a retro") es un curvi nonormal concava de la spina lombal. (cifose es un curvi nonormal convesa). Lordose fasili pasea par move masa supra la pelvis, en contrasta con la pasea de la otra primates. Si lo deveni tro estrema, lo deveni un causa de dole de la dorso, e modos de coreta lo debe es atentada, pe eserse, un aparato per reforti la dorso, o an sirurjia.
Fonda
thumb|Un fonda de la montes Andes tipal Un fonda es un tipo de arma cual envolve penduli sirca un roca a gania rapidia a ante lo es lansada. La fonda es un arma antica, cual ia es usada en la Impero Roman.
La fondor plu famosa ia es David, la re ivri de Israel, ci ia mata Goliath par lansa un roca a en sua testa.
En la edas medieval, campanianes espaniol ia usa fondas contra cavalores moro. Un colpa de la fonda a la testa de un cavalo ia pote mata una cavalo de gera moro.
Philip Sidney
Sir Philip Sidney (30 novembre 1554 – 17 otobre 1586) ia es un poesiste, om de corte, erudita e soldato engles, ci es recordada como un de la persones la plu importante de la eda elizabetan. Sua obras inclui Astrophel e Stella, La Defende de Poesia e La Arcadia de la Contesa de Pembroke.
Arte deco
Arte deco es un stilo de arte e arciteta cual ia comensa en Paris en la desenio de 1920, e cual ia flori tra la desenio de 1930 e la eda de la Gera Mundal Du. La stilo ia influe tota areas de desinia, incluinte arciteta, la desinia de internas, desinia industrial, moda e joalas, depinta, artes grafica, e filma. La espresa "arte deco" ia deveni poplal pos un esibi en Paris en 1966 (Les Années 25: Art Deco) cual ia selebra un esibi en 1925 (Exposition Internationale des Arts Décoratifs et Industriels Modernes) cual ia es la culmina de stilo moderna en Paris. A sua plu bon, arte deco ia representa sofistica, encanta, usosia, e modernia.
En la desenio 1930, en la Grande Depresa, la stilo Arte Deco ia deveni plu vinseda. Materiales nova ia ariva, incluinte placas de cromo, aser nonosidinte e plastica. Un forma de esta stilo, nomida Streamline Moderne, ia apare en esta desenio, e lo ia distingui formas curva e surfases plana e briliante. Arte Deco es un de la stilos vera internasional, ma sua importa ia fini en la comensa de la Gera Mundal Du e la asende de stilos de modernisme funsional e la Stilo Internasional de arciteta cual ia segue.
Arpia
En la mitolojia elinica e roman, un arpia ia es un monstro con testa de fem e corpo, alas e garas de avia xasante. Lo ia es un personi de ventas de tempesta en la poesias de Homero.
Artistes ia representa jeneral los como avias con testa de xica, fases pal de famia, e garas longa sur sua manos. Autores roman e bizantian ia detalia sua feia. Ma arte seramica ia presenta la arpias como femes bela con alas. Ovidio ia descrive los como vultures umana.
Funsionas e abitada
Lo pare ce la arpias ia es orijinal spiritos de venta – personis de la natur destruinte de venta. Sua nom en elinica (ἅρπυια harpyia) sinifia "saisores" o "furores rapida". Los fura comeda de sua vitimes cuando estas es comente, e porta persones vil (spesial los ci ia mata sua familia) a la Furias.
Cuando un person ia desapare subita de la tera, on ia dise ce la arpias ia porta el a via. En esta modo, los ia saisi la fias de re Pandareo e ia dona los a la Furias como servores.
En esta forma, los ia es ajentes de puni ci ia saisi persones e ia tortura los en via a Tartaro. Los ia cruel e violente.
La arpias ia es descriveda como "la canes de Zeus potiosa" e "ministros de la Tonor (Zeus)". Autores plu tarda ia lista la arpias entre la gardores de la sumundo, entre otra monstros incluinte la sentauros, Scila, Briareo, la idra de Lerna, la cimera, la gorgones e Gerion.
Los ia abita o la isolas nomida Strofades, o un loca a la entra de Orco, o un cava en Criti.
Timur
Timur (parsi: تیمور‎‎ Timūr, chagatai: Temür, uzbec: Temur; mori 18 febrero 1405) ia un un concistor turces-mongol e la fundor de la Impero de Timur en Persia e Asia sentral. Sua nom sinifia "fero" en turces antica.
Arpia
Argonautas
Esta ia continua asta la ariva de Jason e la Argonautas. Fineo ia promete ce el ta instrui los sur sua curso de naviga, si los ta libri el de la arpias. La boreades, fios de la venta norde, ia susede forsa la arpias a via. La boreades ia es a punto de mata la arpias cuando Iris o Hermes ia apare e ia comanda ce la vinsores libri la arpias, prometente ce los no va disturba plu Fineo.
Timur
El ia nase en Transoxiana en la desenio de 1320 o 1330, prosima a la site Kesh (aora Shahrisabz, Uzbecistan) a sirca 80 km a norde de Samarkand. Sua padre Taraqai ia es un nobil minor de la burlas, ci ia es un popla mongol ci ia deveni turces.
La armadas de Timur ia es multietnical e temeda tra Asia, Africa e Europa, de cual multe partes grande ia es destruida par sua armadas. Istoristes estima ce sua campanias militar ia causa la mori de sirca 17 milion persones, cual es egal a sirca sinco persentos de la popla de la mundo a acel tempo.
Timur es videda como la concistor nomada final de la stepes eurasian, e sua impero ia furni la funda de la asende de imperos plu struturida e permanente de "la eda de fusiles" en la sentenios 16 e 17. Timur ia presenta se como la eritor de Txingis Han e la restoror de la Impero Mongol. El ia usa simboles e espresas muslim per legali sua concistas, e ia nomi se "la spada de islam". Timur ia vinse ance la Cavalores de San Joan de Ieruxalem ("Ospitalores") a Smirna.
Ante la fini de sua rena, Timur ia controla tota la restas de la Hania Chagatai, la Hania Hulagu e la Manada de Oro, e ia atenta an la concista de la dinastia Yuan.
Timur ia es la avo de la sultan Ulugh Beg, un astronomiste e matematiciste e la renor de Asia sentral de 1411 a 1449. El ia es ance la cuatroavo de Babur, la fundor de la Impero Mogol, ci ia rena partes de Asia sude per plu ca tre sentenios (1526–1857).
Pilum
thumb|Lejionores roman portante sua pila Un pilum ia es un tipo de lansia. Lo ia es usada par la armada roman. Pila ia es jeneral 2 metres longa. Los ia es composada de un asa de lenio, e un testa longa de fero.
Un lejionor roman ia ta lansa sua pilum a sua enemis a ante avansa a los. La pilum ia ta es caxata en la scermos de la enemi; en esta modo la scermos variada ia ta es tro masa e plu or min nonusable.
Donce, la enemis diseda ia es plu atacable par la spada de un lejionor.
Cernoica (lingua)
Cernoica (Kernowek, Cornish) es un lingua celta entre cimrica e bresonica, cual ia es parlada en Cerno (Kernow, Cornwall), un contia de England.
Lo ave un tradui de la Biblia intera de 2011.
Nehemia
Nehemia es un libro de la Biblia cual parteni a la Atesta Vea.
Job
Job es un libro de la Biblia cual parteni a la Atesta Vea.
Disionario de mitolojia clasica
La Disionario de mitología clasica es un disionario de mitolojia elinica e roman compilada par Chabi e coretida par Simon Davies. Lo ia es publicada en maio 2019 en interede.
La nonvidablia de la traduor
The Translator's Invisibility: A History of Translation (en lingua franca nova: "La nonvidablia de la traduor: un istoria de tradui") es un libro scriveda par Lawrence Venuti cual es un atenta de la autor de nara la istoria de tradui. En lo, el esplica sua teoria cual el ia nomi "praticas de doma". Esta teoria dise ce esta praticas ia contribui a la nonvidablia de la traduores en sua traduis.
Sosiolojia
Sosiologia es la studia de la developa, strutur, opera e problemas de sosias umana. La parola veni de la parola latina socius (camerada) e la parola elinica logos (studia).
Piciformo
La Piciformos es un ordina de avias con du suordinas e ses familias. La plu es avias cual abita arbores. La plu famosas es la picores.
Reformi protestantiste
La Reformi protestante ia es un promove major en Cristiania de Europa ueste en la sentenio 16 cual crea un defia a la Eglesa Catolica Roman e spesial a la autoria de la papes, comensante de la persepi de eras, maltrata, e devias de la Eglesa. La Reformi ia es la comensa de protestantisme e la fende de protestantisme de la Eglesa Catolica Roman.
Salmos
Salmos es un libro de la Biblia cual parteni a la Atesta Vea.
Reformi protestantiste
An si la Reformi es tipal videda como comensante con la publica e la 95 Teses par Martin Luther en 1517, no fende esiste entre la eglesa e Luther asta la Proclama de Worms. La proclama ia conteni Luther e ia proibi la sitadanes de la Impero Roman Santa de defende o estende sua ideas. La fini de la reformi es disputada: on pote vide ce la inisia de la confesas de fida; otras ia sujesta la anios final es relatada a la contra-reformi o la Pas de Westfalia. De la perspetiva de la Eglesa Catolica, la Consilio du de la Vatican ia clama per un fini a la contra-reformi.
Sorgo
Sorgo es un jenero de erbas con multe spesies. Alga spesies de sorgo es usada per comeda e per la produi de bevidas de alcol. Alga es cultivada per gran e usada como comeda per bestias. La plantas es cultivada en climas calda tra la mundo. Sorgo es nativa en areas tropical e sutropical en tota continentes. La plu de spesies tolera la caldia e es importante en areas seca. Sorgo es la cultiva sereal sinco la plu importante en la mundo. Sclavos de Africa ia introdui sorgo a la SUA en la comensa de la sentenio 17.
Reformi protestantiste
Promoves ia es fada a un reformi a ante Martin Luther, donce alga protestantes como Arnold de Brescia, Peter Waldo, John Wycliffe, Jan Hus, Petre Chelčicky, e Girolamo Savonarola. Como resultas de la labora per reformi de Hus e other reformores boemian, husisme ultraquiste ia es reconoseda par la Consilio de Basel e ia es ofisial tolerada en la Corona de Boemia, e si otra promoves ia es ancora menasada par persegue, incluinte la Lollards en England e la Waldensianes en Frans e rejiones de Italia.
Luther ia comensa par critica la vende de favores, cual el dise ce la pape no ave autoria supra purgatorio e ce la Tesoreria de Merita no ia ave un funda en la biblia. La reformi ia developa plu per inclui un difere entre lege e evanjelio, un depende tota de la scrive biblial como la sola fonte de prinsipes propre (sola scriptura) e la crede ce un fida en Jesus es la sola modo per reseta la pardona de Dio per pecas (sola fide) en loca de bon obras.
Luther e sua seguores no ia vide esta developas como cambias. La 1530 Confesa de Augsburg ia fini ce "en prinsipes e rituos, no cosa ia es resetada par nos contra scrives biblial o la Eglesa catolica", e an pos la Consilio de Trento, Martin Chemnitz ia publica la 1565-1573 Esamina de la Consilio de Trento como un labora per mostra ce Trento no ia inova sur prinsipes, en cuando la luteranes ia segue en la paseas de la Padres de la Eglesa e la Apostoles.
La promove orijinal en Deutxland ia diversi, e otra reformores comensa autonom de Luther, como Zwingly en Zurich e Jean Calvin en Geneva. Dependente de la nasion, la reformi ia ave causas variante e fondos, e ance ia developa en modos diferente ca en Deutxland. La sperde of la primador ia dona la modo per sperde materiales relijial en la linguas demotica.
En la eda de reformi, cristiania ueste ia adota confesas diferente (catolica, reformida, anglican, anabatiste, unitarian, etc). Reformores plu radical, en ajunta a formi comunias estra la autoria de la statos, a veses ave cambias de prinsipes plu estrema, como la rejeta de la prinsipes de la consilios de Nicea e de Xalcedon con la unitarianes de Transilvania. Promoves anabatiste ia es spesial persegueda seguente la Gera de Campaniores Deutx.
Vampir
Vampires es monstros lejendal. La apare prima de fables consernante vampires ia es en Europa este. Vampires ia es a un ves pasada umana, ma los ia deveni maldiseda en un modo supranatural.
Alga vampires debe bevi la sangue de la vivente a survive. La bevi de sangue es fada par la du dentones longa de la vampir, cual la vampire usa a morde umanas. Persones ci es matada de esta mordes pote ance deveni vampires. Otra vampires pote vive tra asorbe mera la enerjia de persones vivente, an sin morde los.
En multe fables, vampires pote cambia los mesma a bestias variosa. Vampires cambia comun a ciroteros, ma pote cambia ance a lupos, gatos, e ratas.
Poca persones es oji credores en la esiste de vampires, ma los es ancora popular en filmas, televisa, e libros.
Tirana
Tirana es la capital e site xef de Xciperia como ance la cor cultural, economial e governal de la pais. Lo es locada en la sentro ueste de la pais, a 700 cilometres de Atina, a 290 cilometres de Skopje, a 250 cilometres de Pristina e a 160 cilometres de Podgorica. En la anio 2008, Tirana ia ave 624 642 abitores. La area de Tirana es 41,8 cilometres cuadrida.
Jeografia
Tirana es locada en la sentro de Xciperia, a 32 cilometres de la costa. La altia promedia es 110 m, e la punto la plu alta es Mali me Gropa, con 1828 metres. La site es ensircada par colinas, con la Monte Dajti en la este e un vale pico abrinte en la norde-ueste regardante la Mar Adriatica a distantia.
Politica
Tirana ia deveni la capital de Xciperia a oto anios pos la autonomi de la Republica Prima en 1912. La urbanisme prima de la site ia es fada en 1923 par arcitetas osteraices-magiar. A pos, la sentro de site ia es desiniada par arcitetores italian como Florestano di Fausto, Gherardo Bosio e Armando Brasini. Esente la capital de Xciperia, lo es la seja de la governa de la pais. La du ofisiores xef ave sua abiteria ofisial en la site. La presidente de la pais abita en la Palasio Presidental, e sua ofisia es la Ofisia Presidental. La ministro xef labora en la Ofisia de la Ministro Xef.
Relijio
65% de la abitores de Tirana es muslim. Un 11% identifia se como cristian, 3% como ateistes, e 4% como credores sin ramo. 15% prefere no responde a la demanda. Esta pote veni de la eda de comunisme en Xciperia su la tirano Enver Hoxha, ci ia dise:
El ia declara Xciperia como un stato ateiste e ia atenta sutrae tota relijio organizada de la pais. La Eglesa Catolica es representada par la Arcibispia de Tirana e Durres, con la Catedral de San Paulo como la seja. La comunia ortodox es gidada par la Arcibispo de Tirana en la Catedral de la Revive.
Aida medical
La sistem de aida medical es xef publica. La sistem de aida medical privata es developante, e covre la plu de la servis farmasial e dental. Lo es xef locada en Tirana. La ospital la plu grande es la Ospital de la Madre Teresa, cual es asosiada con la Scola de Farmasia de la Universia de Tirana. Alga ospitales privata ia es abrida.
Malaci
Malaci es un libro de la Biblia cual parteni a la Atesta Vea.
Bertrand Russell
El ia es sosialiste e libral, e ia sperde sua ideas de moralisme e filosofia simplida. El ia es reputada como autor sinical, e un sosiolojiste capas ci ia scrive sentos de libros e reportas sue filosofia, politica, sosiolojia, relijio e seso.
El ia mori de gripe en 1970 a la eda de 97 anios.
Alga de sua obras:
Tuatara
La tuataras es retiles endemica a Zeland Nova. An si los sembla la plu de lezardos, los es un parte de un linia distinguida, la ordina rincosefalia. Sua nom deriva de la lingua maori e sinifia "culminas sur la dorso". La spesies singular de tuatara es la sola membro survivente de sua ordina, cual ia flori sirca 240 milion anios a ante. Sua asendente comun la plu resente con cualce otra grupo es con la scuamatos (lezardos e serpentes). Per esta razona, tuatara es interesante en la studia de evolui de lezardos e serpentes, e per la reconstrui de la apare e abituas de la diapsidos la plu temprana, un grupo de tetrapodos amnial cual inclui ance dinosauros, avias, e crocodilios.
Tuataras es brun verdin e gris, e mesura 80 cm de testa a fini de coda, e pesa asta 1.3 kg. Los ave un cresta spinosa, spesial protendente en la mases. Los ave du linias de dentes en la mandibula alta cual suprapone un linia en la mandibula basa, un ordina unica en spesies vivente. Los es ance strana per sua oio protendente fotosensante, la oio tre, cual es posible envolveda en la coordina de siclos dial e saisonal. Los pote oia, an si no orea esterna esiste, e ave cualias unica en sua sceleto, algas de cual posible retenida de sua evolui de pexes. Tuatara es a veses nomida "fosiles vivente", cual ia jeneral debate siensal. Cuando mapante sua jenom, rexercores ia descovre ce la spesies ave entre 5 e 6 bilion bases duple de la segues de ADN, cuasi du veses lo de umanas.
La tuatara (sfenodon punctato) ia es protejeda par lege de 1895. Un spesies du, la tuatara de la Isola Brothers (sfenodon gunteri) ia es reconoseda en 1989, ma de 2009, lo ia es clasida como un suspesie (sfenodon punctato gunteri). Tuataras, como multe de la animales nativa de Zeland Nova, es menasada par la perde de abitada e la introdui de xasores como la rata polinesian (rato exulans). Tuatara ia es estinguida a la tera xef, con poplas restante restrinjeda a 32 isolas de costa, asta la relasa prima a la Isola Norde de Zeland Nova en la Refujeria Karori forte sercida en 2005.
En labora costumal de manteni a la refujeria en 2008 tarda, un nido de tuatara ia es descovreda, con un enfante nova trovada la autono seguente. Esta es posible la caso prima de tuataras reproduinte en la tera savaje a la Isola Norde en plu ca 200 anios.
Ceres
State
Johann Elert Bode ia crede ce Ceres es la "planeta mancante" sur cual Johann Daniel Titius ia proposa ce lo esiste entre Marte e Jupiter, a un distantia de 419 milion km (2.8 UA) de la Sol.
On ia dona un simbol de planeta a Ceres, e ia trata lo como planeta en libros e tables astronomial (con 2 Pallas, 3 Juno e 4 Vesta) per un dui de sentenio – asta la descovre de otra planetetas. Par causa de la grandia peti de Ceres, lo inclina alga alta, e car lo comparti un area orbital con 2 Pallas, Senior William Herschel ia crea en 1802 la terma asteroide (leteral: "con forma de stela"), scrivente: "Los pare tan multe como stelas peti ce on distingui los apena de stelas, ance con telescopios multe bon."
Orbita
La scema mostra la orbita de Ceres (blu) e de otra planetas diversa (blanca/gris).
Cualias fisical
Ceres es la ojeto la plu grande en la sintur de asteroides, cual es xef locada entre Marte e Jupiter.
A alga puntos de sua orbita, la cuantia de brilia de Ceres pote tende a 7,0. On pensa ce esta brilia es tro oscur per es vidable con oios nuda, ma en state de vide spesial clar, un person ci vide agu pote cisa vide la planeta nana. La sola otra asteroide vidable con oios nuda es 4 Vesta.
Con masa de 9.5×1020 kg, Ceres teni cuasi un tri de la masa intera de la asteroides en la sistem solal, 3.0±0.2×1021 kg. Esta masa intera es sola sirca 4% de la masa de la Luna.
Alga indicas esiste ce la surfas de Ceres es relativa tepida, e ce lo ave cisa un atmosfera rarida e ave jelo. La temperatur la plu alta (cuando la Sol es a supra) ia es mesurada como 235 K (sirca -38°C) a 5 maio 1991. Si on considera la distantia eliosentral de alora, on judi ce la temperatur masima es ~239 K a perielio.
Un studia fada par Peter Thomas de la Universia Cornell sujesta ce Ceres ave un interna separada: oservas con modeles de computador sujesta la esiste de un cor de roca, supraponeda par un litosfera de jelo. Esta litosfera, con spesia de 60 a 120 km, pote conteni 200 milion cilometres cubida de acua, plu multe ca tota la acua fresca de la Tera (ma min multe si on inclui la acua salosa).
La polo norde de Ceres es dirijeda a lonjitude de sielo 19 h 24 min, latitude +59°, en la constela de Draco. Esta sinifia ce la apoia asal de Ceres es multe peti (sirca 4±5°).
Lamentas
Lamentas es un libro de la Biblia cual parteni a la Atesta Vea.
Pex
197px|thumb|right|Grupor jigante entre otra pexes. Pexes es un supraclase de vertebratos cual abita en acua, respira par brancias e pari sua projenia par ovos. Sua corpos es covreda par scamas e los move par pinas.
Pexes pote comunica en sua ambientes suacuan tra la usa de comunica acustica. Comunica acustica en pexes conserna la transmete de sinial acustica de un individua de un spesie a otra. La produi de sonas como medias de comunica entre pexes es plu frecuente usada en la contesto de come, ataca o cortea.
Pexes es abundante en plu acuas. Los pote es trovada en casi tota la ambientes acual, de la corentes de montanias alta a la profondones de la mares plu profonda. Con 33 600 spesies descriveda, la pexes ave un diversia plu grande ca cualce otra grupo de vertebratos.
Pexes es un recursos importante per la umanas, spesial como comeda. Pexores comersial e de susiste pexa en pexerias savaje (pexa maral) o eleva los en lagetas o en cajes en la mar (acuacultur). Los ance es pexada par pexores recreal, mantenida como animales de casa e esibida en acuerias publica. La pexes ia ave un rol en cultur tra la edas, servinte como dios, simboles relijial e como sujetos de arte, libros e filmas.
La plu pexes intercambia gases usante brancias en cada lado de la farinje. Pexes de alga grupos pote vive estra la acua per periodos estendeda.
Categorias
(Nota: esta lista no inclui grupos de pexes estinguida)
Infrafilo Agnata  ("sin mandibula")
Infrafilo Gnatostomata  ("mandibula-boca")
Detalias per la clase actinopterijio
Neopterijio
Berlin
Istoria
En 1933, cuando la nazis ia oteni la potia, la abitores iudi ia diminui de 160 000 a 80 000 como resulta de migras entre 1933 e 1939. A pos la Kristallnacht en 1938, multe iudis ia es prisonida en la campa de consentra de Sachsenhausen. En la Gera Mundal Du, multe partes de la site ia es destruida en la atacas de aira de 143-45 e en la batalia de Berlin. Sirca 125 000 siviles ia mori. A pos la fini de la gera en Europa en maio 1945, Berlin ia reseta multe refujadas de la provinses este. La potias vinsor ia divide la site en cuatro partes, analoja a la zonas de ocupa en cual Deutxland ia es divideda. La areas de la aliadas ueste (SUA, Rena Unida e Frans) ia crea Berlin ueste, en cuando la area soviet ia deveni Berlin este.
Divides manejal
Berlin es divideda en 12 distritos (Bezirke). Cada distrito es formida par un numero de visinerias (Ortsteile) cual ave radises istorial en munisipas plu antica cual data de la formi de Berlin Grande en 1 otobre 1920. Esta sudistritos ia deveni urbanida e ia es ajuntada a la site plu tarda. Multe abitores identifia con sua distritos, nomida conversal Kiez. Oji, Berlin es formida par 96 visinerias.
Azerbaidjani
La popla azerbaidjani ( Azərbaycanlılar آذربایجانلیلار, Azərbaycan türkləri ترکهای آذربایجانی, türklər ترکها ) es un etnica turcica ci abita xef en la area irani de Azerbaidjan e la Republica de Azerbaidjan. Los es la etnica du de grandia entre la popla turcica, pos la turceses de Turcia. Los es, per la plu parte, Muslimes xia e los ave un erita miscada, incluinte elementos turcica, irani, e caucasian. Los es la etnica la plu grande en Azerbadjan, e la etnica du en grandia en Iran, en cual la cuantia la plu grande de azerbaijanis en la mundo abita, segueda par Azerbaidjan.
Berlin
Linguas
Deutx es la lingua ofisial es la plu parlada en Berlin. Lo es un lingua germanica ueste cual deriva la plu parte de sua vocabulo de la ramo germanica de la linguas indoeuropean. Deutx es un de la 24 linguas de la Uni European, e un de la linguas de labora de la Comision European.
Azerbaidjani
En multe modos, azerbaijanis es eurasian e bicultural. La azerbaidjanis norde ia asorbe la influes de Rusia e Europa este. La azerbaidjanis sude ia resta en la tradisiones turcica e irani. La cultur moderne azerbaidjani inclui atenis sinifiante en leteratur, arte, musica, e filma.
Berlin
Linguas
La linguas stranjer plu parlada es turces, engles, rusce, arabi, polsce, curdi, serbsce, italian, viet e franses. Turces, arabi, curdi e serbsce es plu parlada en la ueste en cuando engles, viet, rusce e polsce es plu parlada en la este.
Azerbaidjani
La sosia de Azerbaidjan es cuasi moderne, spesial en la sites como Bacu. Femes pote vote de 1917, e partisipa a un grado en la politica de la nasion. Los no usa la vela. Ma la femes azerbaidjani en Iran ave la mesma restrinjes como la otra iranis, su un governa controlada par la aiatolas.
Berlin
Relijio
En 2009, 7,2% de la abitores ia es muslim (249 000 persones). En maio 2011 los ia es 257 700 (7,8%). En 2016 los ia deveni la 9,5% con 350 000 abitores. Esta sinifia ce la abitores muslim ia dupli entre 1992 e 2011.
Catecisme de la Eglesa Catolica
La Catecisme de la Eglesa Catolica (latina: Catechismus Catholicae Ecclesiae) es un catecisme promoveda par la Eglesa Catolica par la Pape Joan Paul 2 en 1992. Lo resoma, en forma de un libro, la crede de la catolicas.
Un catecisme es, seguente la Disionario de Elefen, un "resoma de la prinsipes de cristianisme, con forma de demandas e respondes, usada per instrui".
Lo es organizada en cuatro partes xef:
Reporta ultima de la gera interna espaniol
La reporta ultima de la gera interna espaniol ia es firmat par Francisco Franco la 1 abril 1939. Lo ia es:
Biblia
La Biblia es la libro santa de cristianisme. Lo conteni un colie de scrivedas relijiosa con orijinas entre sirca 1000 aec e 200 ec. La Biblia ave du partes:
La scrivedas (o "libros") en la Atesta Vea es xef la mesmas como en la Biblia de la iudisme. Ance la contenida de la libros santa de la relijios islam e bahai relata forte a la Biblia.
La varias de la Biblia de la ortodoxes, catolicas e protestantes difere alga: no tota scrivedas es contenida en tota varias ofisial. On ave ance diferes en relata a la traduis ofisial.
Cultur Starčevo
La cultur Starčevo, ance nomida Starčevo–Körös–Criş, es un cultur arceolojial de Europa sude-ueste, datinte a la periodo neolitica entre sirca 6200 a 4500 aec. Lo es nomida per la vileta de Starčevo a la riva norde de la Rio Danubio en Vojvodina, fasante Beograd. La nomes Körös–Criş es de cultures simil, nomida per la Rio Körös o Criş en Magiar e Romania. Otra cultures paralel e simil inclui la cultur Karanovo en Balgaria e la cultur pre-Sesklo en Elas. La cultur Starčevo ia covre un area grande cual ia inclui la plu de Serbia presente, con partes de Bosnia e Hersegovina, Balgaria, Corvatsca, Magiar, Macedonia Norde, e Romania.
Biblia
Scrivedas cual no parteni a un varia ofisial es nomida "apocrifa".
Cultur Starčevo
Lo es la sosia cultivante e stable la plu vea en la area, an si xasa e colie ia furni alora un parte sinifiante de la dieta de la abitantes. La seramica es tipal ru, ma vasos plu refinada, con ranures e pinta, ia emerje plu tarde. Un tipo de spatula de oso, posible per copi farina, es un fabricada distinguinte.
Restas umana de la cultur en cuatro samples ia ave tre aplogrupos de la cromosoma Y (H2, G2a2a1, e G2a2b2b1a), e cuatro grupos de aplogrupos de la mitocondria (T1a, N1a1a1, K1a4, e W5). Tota de cual ia es comun en la cultivores de Europa neolitica.
Faroisce (lingua)
Faroisce (føroyskt, pronunsiada [ˈføːɹɪst] o [ˈføːɹɪʂt]) es un lingua germanica parlada par 48 000 persones en la Isolas Faro, isolas en la Mar Atlantica norde, e par alga persones faroisce en Danmarc e otra paises. Lo es un de la cuatro linguas cual desende de la lingua norsce ueste vea, parlada en la eda medieval. La otras es islansce, norsce e norn (un lingua estinguida). Linguistes crede ce faroisce e norn ia es mutua comprendable. Faroisce e islansce, sua relata la plu prosima, no es mutua comprendable cuando parlada, ma la linguas es multe simil cuando scriveda.
Cultur Starčevo
On ave du opinas diferente sur la orijin etnical e linguistical de la popla de la cultur Starčevo. Seguente un opina, la cultures neolitica de la Balcanes ia es non-indoeuropean, e la popla indoeuropean ia coloni esta area ante la periodo eneolitica. Seguente un otra opina, la cultures ia es ja indoeuropean, arivada plu temprana de Anatolia, cual alga rexercores vide como la orijin de la indoeuropeanes. Esta teorias es nomida la ipotese de curganes e la ipotesa anatolian. Un plu teoria sujeste ce la Balcanes es la loca orijinal de la indoeuropeanes.